CELEX: 32017R1237
Language: mt
Date: 2017-07-07 00:00:00
Title: Regolament tal-Kummissjoni (UE) 2017/1237 tas-7 ta' Lulju 2017 li jemenda r-Regolament (KE) Nru 1881/2006 fir-rigward tal-livell massimu ta' ċjanur tal-idroġenu fil-lewż tal-berquq mhux ipproċessat sħiħ, mitħun, ikkrekkjat u mqatta', imqiegħed fis-suq għall-konsumatur finali (Test b'rilevanza għaż-ŻEE. )

8.7.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 177/36
            
         REGOLAMENT TAL-KUMMISSJONI (UE) 2017/1237
   tas-7 ta' Lulju 2017
   li jemenda r-Regolament (KE) Nru 1881/2006 fir-rigward tal-livell massimu ta' ċjanur tal-idroġenu fil-lewż tal-berquq mhux ipproċessat sħiħ, mitħun, ikkrekkjat u mqatta', imqiegħed fis-suq għall-konsumatur finali
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KEE) Nru 315/93 tat-8 ta' Frar 1993 li jistabbilixxi proċeduri tal-Komunità għall-kontaminanti fl-ikel (1), u b'mod partikolari l-Artikolu 2(3) tiegħu,
   Billi:
   
               (1)
            
            
               Ir-Regolament tal-Kummissjoni (KE) Nru 1881/2006 (2) jistabbilixxi l-livelli massimi għal ċerti kontaminanti fl-oġġetti tal-ikel.
            
         
               (2)
            
            
               Il-Bord Xjentifiku dwar il-Kontaminanti fil-katina tal-ikel (CONTAM) tal-Awtorità Ewropea dwar is-Sigurtà fl-Ikel (EFSA) adotta opinjoni xjentifika dwar ir-riskji akuti tas-saħħa relatati mal-preżenza tal-glikosidi ċjanoġeniċi fil-lewż tal-berquq nej u l-prodotti derivati mill-lewż tal-berquq nej (3). It-terminu “lewż tal-berquq nej u l-prodotti derivati mil-lewż tal-berquq nej” imsemmija fl-opinjoni xjentifika jikkonċerna l-istess prodotti deskritti fit-terminu “lewż tal-berquq mhux ipproċessat sħiħ, mitħun, ikkrekkjat u mqatta” imsemmija f'dan ir-Regolament.
            
         
               (3)
            
            
               L-amigdalina hija l-akbar glikosidu ċjanoġeniku preżenti fil-lewż tal-berquq mhux ipproċessat u li jiddegradixxi fi ċjanur tal-idroġenu (iċ-ċjanur) meta jintgħomod. Iċ-ċjanur tal-idroġenu (iċ-ċjanur) huwa estremament tossiku għall-bniedem. Il-Bord CONTAM identifika d-doża akuta ta' referenza (DAR) ta' 20 μg/kg bw biex jivvaluta r-riskji assoċjati mal-preżenza tal-glikosidi ċjanoġeniċi fil-lewż tal-berquq mhux ipproċessat sħiħ, mitħun, ikkrekkjat u mqatta'. Meta jitqiesu l-livelli rrapportati tal-glikosidi ċjanoġeniċi fil-lewż tal-berquq mhux ipproċessat, id-DAR tkun issuperata diġà bil-konsum ta' ftit lewż tal-berquq mhux ipproċessat.
            
         
               (4)
            
            
               Għalhekk ikun xieraq li jiġi stabbilit livell massimu għaċ-ċjanur tal-idroġenu (iċ-ċjanur) għal-lewż tal-berquq mhux ipproċessat sħiħ, mitħun, ikkrekkjat u mqatta', imqiegħed fis-suq għall-konsumatur finali.
            
         
               (5)
            
            
               Minħabba s-suq frammentat ħafna tal-lewż tal-berquq mhux ipproċessat u r-riskji possibbli tas-saħħa akuti għas-saħħa pubblika, għandu jiġi previst li l-operatur jiggarantixxi li l-lewż kollu tal-berquq mhux ipproċessat sħiħ, mitħun, ikkrekkjat u mqatta', imqiegħed fis-suq għall-konsumatur finali jikkonforma mal-livell massimu.
            
         
               (6)
            
            
               Jixraq li jiġu stabbiliti r-regoli tal-kampjunar li jridu jiġu applikati biex tiġi vverifikata l-konformità mal-livell massimu.
            
         
               (7)
            
            
               Għaldaqstant, ir-Regolament (KE) Nru 1881/2006 għandu jiġi emendat skont dan.
            
         
               (8)
            
            
               Il-miżuri previsti f'dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
            
         ADOTTAT DAN IR-REGOLAMENT:
   Artikolu 1
   L-Anness tar-Regolament (KE) Nru 1881/2006 huwa emendat skont l-Anness ta' dan ir-Regolament.
   Artikolu 2
   L-operatur li jqiegħed il-lewż tal-berquq mhux ipproċessat sħiħ, mitħun, ikkrekkjat u imqatta', fis-suq għall-konsumatur finali għandu jipprovdi, fuq talba mingħand l-awtorità kompetenti, evidenza tal-konformità tal-prodott ikkummerċjalizzat mal-livell massimu.
   Artikolu 3
   It-teħid ta' kampjuni għall-kontroll tal-konformità mal-livell massimu għandhom jitwettqu skont ir-regoli stipulati fil-parti D.2 tal-Anness I tar-Regolament tal-Kummissjoni (KE) Nru 401/2006 (4).
   Artikolu 4
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-7 ta' Lulju 2017.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 37, 13.2.1993, p. 1.
   
      (2)  Ir-Regolament tal-Kummissjoni (KE) Nru 1881/2006 tad-19 ta' Diċembru 2006 li jiffissal-livelli massimi ta' ċerti kontaminanti fl-oġġetti tal-ikel (ĠU L 364, 20.12.2006, p. 5).
   
      (3)  Il-Bord CONTAM tal-EFSA (Il-Bord dwar il-Kontaminanti fil-Katina tal-Ikel tal-EFSA), 2016. Opinjoni xjentifika dwar ir-riskji akuti tas-saħħa marbuta mal-preżenza tal-glikosidi ċjanoġeniċi fil-lewż tal-berquq nej u l-prodotti derivati mil-lewż tal-berquq nej. EFSA Journal 2016;14(4):4424, 47 pp doi:10.2903/j.efsa.2016.4424
   http://www.efsa.europa.eu/sites/default/files/scientific_output/files/main_documents/4424.pdf
   
      (4)  Ir-Regolament tal-Kummissjoni (KE) Nru 401/2006 tat-23 ta' Frar 2006 li jistabbilixxi l-metodi tat-teħid ta' kampjuni u l-metodi ta' analiżi għall-kontroll uffiċjali tal-livelli ta' mikotossini fl-oġġetti tal-ikel (ĠU L 70, 9.3.2006, p. 12).
   
      ANNESS
      Fit-Taqsima 8 tal-Anness tar-Regolament (KE) Nru 1881/2006, tiżdied l-entrata li ġejja:
      
         
                     “8.3
                  
                  
                     Iċ-ċjanur tal-idroġenu, inkluż iċ-ċjanur tal-idroġenu maqgħud fi glikosidi ċjanoġeniċi
                  
                  
                      
                  
               
                     8.3.1
                  
                  
                     Lewż tal-berquq mhux ipproċessat sħiħ, mitħun, ikkrekkjat, imqatta', imqiegħed fis-suq għall-konsumatur finali (54)
                         (55)
                     
                  
                  
                     20,0